ประกาศเทศบาลตำบลขนอม

เรื่อง สอบราคาจ้างเหมาก่อสร้างท่อระบายน้ำ

พร้อมบ่อพัก ซอยเทศบาล 12 (ครั้งที่ 2)

……………………………..

ด้วยเทศบาลตำบลขนอม มีความประสงค์จะดำเนินการก่อสร้างท่อระบายน้ำ

พร้อมบ่อพัก ซอยเทศบาล 12 โดยทำการวางท่อระบายน้ำ คสล. ขนาดØ 0.80 x 1.00 เมตร จำนวน 82 ท่อน พร้อมบ่อพัก ตามแบบแปลนเทศบาลตำบลขนอม

ราคากลางงานก่อสร้างในการดำเนินการในครั้งนี้ เป็นเงินทั้งสิ้น 261,000 บาท

( สองแสนหกหมื่นหนึ่งพันบาทถ้วน)

ผู้มีสิทธิเสนอราคาจะต้องมีคุณสมบัติ ดังต่อไปนี้

1. ผู้เสนอราคาต้องเป็นนิติบุคคล,บุคคลธรรมดา ผู้มีอาชีพรับจ้างงานที่สอบราคาจ้างดังกล่าว ซึ่งมีผลงานท่อระบายน้ำ,คูระบายน้ำ หรือผลงานก่อสร้างประเภทเดียวกันของทางราชการในสัญญาเดียวกัน วงเงินไม่น้อยกว่า 130,000 บาท (หนึ่งแสนสามหมื่นบาทถ้วน)

2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ หรือของหน่วยการบริหารราชการส่วนท้องถิ่น และได้แจ้งเวียนชื่อแล้ว

3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่ เทศบาลตำบลขนอม ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้

**กำหนดดูสถานที่**ในวันที่ 6 มิถุนายน 2556 ระหว่างเวลา 10.00-11.00 น. และรับฟังคำชี้แจงรายละเอียดเพิ่มเติม ณ เทศบาลตำบลขนอม สำหรับผู้ที่ไม่ดูสถานที่ให้ถือว่ารับทราบปัญหาและเข้าใจรายละเอียดดีแล้วจะโต้แย้ง ซึ่งสิทธิหรือประโยชน์ใด ๆ ของตนมิได้

**กำหนดยื่นซองสอบราคา** ณ **สถานที่ในวันและเวลาดังนี้**

ยื่นซองสอบราคา ณ งานพัสดุและทรัพย์สิน กองคลัง เทศบาลตำบลขนอม ตั้งแต่วันที่ 27 พฤษภาคม 2556 - วันที่ 6 มิถุนายน 2556 ระหว่างเวลา 08.30 น. ถึง 16.30 น. และยื่นซองสอบราคา ณ ศูนย์รวมข้อมูลข่าวสารการซื้อการจ้าง ณ ที่ว่าการอำเภอขนอม ( ชั้น ๒ ) ห้องท้องถิ่นอำเภอ ในวันที่ 7 มิถุนายน 2556 เวลา 08.30 -16.30 น.

**กำหนดเปิดซองใบเสนอราคา** ในวันที่ 10 มิถุนายน 2556 ตั้งแต่เวลา ๑๐.๐๐ น. เป็นต้นไป ณ ศูนย์รวมข้อมูลข่าวสารการซื้อการจ้าง ณ ที่ว่าการอำเภอขนอม ( ชั้น ๒ ) ห้องท้องถิ่นอำเภอ

/ผู้สนใจติดต่อ

ผู้สนใจติดต่อขอซื้อเอกสารได้ชุดละ 1,000 บาท ได้ที่กองคลังเทศบาลตำบลขนอม ระหว่างวันที่ 27 พฤษภาคม 2556 ถึงวันที่ 7 มิถุนายน 2556 หรือสอบถามโทรศัพท์หมายเลข

0-7552- 8959 ในวันและเวลาราชการ หรือ www.khanomcity.go.th

## ประกาศ ณ วันที่ 27 พฤษภาคม 2556

( นายประสิทธิ์ เพชราภรณ์)

นายกเทศมนตรีตำบลขนอม